Интериорна врата Gradde със стъкло, изработена по иновативна технология, позволяваща обличане на крилото изцяло, без видимо прекъсване на покритието. Този метод допринася за много по-голяма устойчивост на износване и повреди, в сравнение със стандартните интериорни врати, особено в ръбовете, където обикновените врати са с уязвим отделен кант. Крилото е фалцово с дебелина 40 мм и е изработено от HDF плоскости. Посоката на отваряне може да бъде лява или дясна. Фалцовият ръб е заоблен и ляга върху уплътнителя на касата, което спомага за по-добро сцепление и съответно по-плътно и леко затваряне. Касата е изработена от HDF с покритие Klasse A и е с прави первази, които могат да се регулират от едната страна. По този начин обхвата на касата може да се увеличи с до 20 мм. Ако има нужда, обхвата може да се намали с 15-20 мм, чрез изрязване.